kalixlouiis/myanmar-wikipedia-corpus huggingface dataset:
အမျိုးအစားသည် ၁၉၇၀တွင် ဖွံ့ဖြိုးတိုးတက်လာခဲ့ပြီး ၁၉၈၀တွင် ထိပ်ဆုံးသို့ရောက်ရှိသည်။
အမေရိကန်ပြည်ထောင်စုတွင် အရောင်းရဆုံးအမျိုး အစားထဲတွင် ပါဝင်လာခဲ့သည်။
၁၉၉၀တွင် တည်ထောင်ခဲ့သော အတူဆက်လက်မှတ်တမ်းတင်ခဲ့သည်။
ဝိသေသလက္ခဏာများ Heartland rock သည် ၁၉၈၀မတိုင်မီ မဖန်တီးရသေးချေ။
ထိုဝေါဟာရသည် rock and roll မှ ဆင်းသက်ခဲ့ဟန်တူသည်။
Americana နှင့် Country ၏အစိတ်အပိုင်းများပါဝင်သည်။
အနုပညာရှင် အများစုသည် ဂီတာအများဆုံးအလေးပေးထားသည်။
rhythm and blues များကို အခြေခံထားသည်။
ကီးဘုတ်များနှင့် ဆက်ဆိုဖုန်းများကို အသုံးပြုခဲ့သည်။
စာသားများမှာ မရည်မွန်သော စာသားများဖြစ်သည်။
အမေရိကန် country၊ folk rock အနုပညာရှင်များဖြစ်သော Hank Williams, Woody Guthrie, Bob Dylan, The Byrds, Creedence Clearwater Revival Van Morrison နှင့် ၁၉၆၀ခုနှစ် garage နှင့် the Rolling Stones များပါဝင်သည်။
ကျေးလက်တောရွာနှင့် blue-collar နှင့်ဆက်စပ်နေသည်။
အထူးသဖြင့် Midwest နှင့် rust belt မှ အလုပ်သမားများဆက်စပ်နေသည်။
အဓိကအားဖြင့် စိတ်ကူးယဉ်ဆန်သော အမျိုးအစားများဖြစ်သည်။
အဓိကအားဖြင့် အလုပ်သမားဦးရေ ကျဆင်းမှု၊ မျှော်လင့်ချက်ကင်းမဲ့ခြင်းများပါဝင်သည်။
သမိုင်းကြောင်း မူရင်း များစွာသော heartland rock အနုပညာရှင်များသည် သူတို့ လုပ်ငန်းများကို ၁၉၆၀ တွင် Bob Seger နှင့်အတူစတင်ခဲ့သည်။
Bruce Springteen နှင့် Tom Petty and the Heartbreaks တို့သည်လည်း ၁၉၇၀တွင်ကျင်းပခဲ့သည်။
Springsteen သည် heartland rock ကို အမေရိကန်သို့ ပထမဆုံး ယူဆောင်ခဲ့သော ပထမဆုံးအနုပညာရှင်များဖြစ်သည်။
ရာဂဏန်းများ စီးပွားရေးအရ အောင်မြင်ခဲ့သည်။
ပြီးနောက် ဝေဖန်ရေးသမားများ လေးစားခဲ့ကြသည်။
သူသည် Born to Run နှင့် အတူ ၁၉၇၅တွင် အောင်မြင်မှုရရှိခဲ့သည်။
ဆုံးရှုံးမှု၊ သစ္စာဖောက်မှု၊ ရှုံးနိမ့်မှုတို့နှင့်အတူ သူ၏ New Jersey Shoreline ထွက်ပြေးခဲ့သည်။
သီချင်းများသည် ၅၀ခုနှစ် Rock and roll လွှမ်းမိုးခဲ့သည်။
Bob Dylan နှင့် Phil Spector ၏ Wall of Sound တို့ပါဝင်သည်။
Springsteen အငြင်းပွားမှုများနှင့်အတူ သုံးနှစ်ကြာရုန်းကန်ခဲ့သည်။
အခြား အနုပညာရှင်များသည် ရှေးကျနေခဲ့သည်။
Bob Seger and the Silver Bullet Band, Tom Petty and the Heartbreakers, Eddie Money နှင့် နောက်လို်က် Jersey Shoe တို့ပါဝင်ခဲ့သည်။
၁၉၇၈ တွင် Springstee သည် Darkness on the Ege of Tow album နှင့်အတူပြန်ရောက်လာခဲ့သည်။
US တွင် အဆင့်တစ်ဆယ်သို့ ရောက်ရှိခဲ့သည်။
နံပါတ် The River (၁၉၈၀) album သည်လည်းနံပါတ်တစ်နေရာသို့ ရောက်ရှိခဲ့သည်။
သူ၏တတိယ album Nebraska (၁၉၈၂) ထွက်ရှိလာခဲ့သည်။
ထိပ်ဆုံး ဤအမျိုးအစားသည် စီးပွားရေးအရ၊ အနုပညာပိုင်းအရ ၁၉၈၀ အလယ်တွင် လွှမ်းမိုးမှုထိပ်ဆုံး သို့ ရောက်ရှိခဲ့သည်။
၁၉၈၄တွင် Springsteen ၏ Born in the USA ထွက်ရှိခဲ့သည်။
ကမ္ဘာတစ်ဝန်း သီချင်းစာရင်းတွင် နံပါတ်တစ်ထိပ်ဆုံးသို့ရောက်ရှိခဲ့သည်။
top ten singles သီချင်းများ ပေါက်ဖွားလာခဲ့သည်။
ဆယ်စုနှစ်အတွင်း အနုပညာရှင်အများစု အောင်မြင်မှုရရှိသည်။
John Mellencamp နှင့်အတူ ပြန်လည်ရောက်ရှိခဲ့သည်။
သူသည် ၁၉၈၀တွင် အမျိုးအစားကို အဓိပ္ပာယ်သတ်မှတ်ခဲ့သည်။
Michael Stanley, Joe Grushecky နှင့် Iron City Houserockers နှင့် အမျိုးကောင်းသီချင်းရေးဆရာ၊ အဆိုတော် Bruce Hornsby တို့ပါဝင်ခဲ့သည်။
Steve Earle နှင့် Joe Ely တို့သည် country အနုပညာရှင်တို့သည် ဤအမျိုးအစားနှင့်အတူ ဆက်နွယ်ခဲ့သည်။
ပထမဆုံး အရေးပါသော အမျိုးသမီး အနုပညာရှင်မှာ Melissa Theridge ဖြစ်ပြီး သူ၏ ကိုယ်ပိုင် album သည် ၁၉၈၈တွင် ထွက်ရှိခဲ့သည်။
Springsteen နှင့် Mellencamp စသော ဝေဖန်ရေးသမားများသည် နှိုင်းယှဉ်ခဲ့ကြသည်။
ကျဆင်းခြင်း Heartland rock သည် ၁၉၉၀ အစောပိုင်းမှစ၍ အရောင်ပြေမှိန်လာခဲ့သည်။
rock ဂီတယေဘုယျအားဖြင့် blue-collar နှင့် လူဖြူအလုပ်သမားများပါဝင်လာခဲ့သည်။
လူငယ်ပရိသတ်လွှမ်းမိုးမှုများ ဆုံးရှုံးမှုများလျော့နည်းခဲ့သည်။
မည်သို့ပင်ဆိုစေ တချို့ heartland rock အနုပညာရှင်များသည် ဤဖြစ်ရပ်မှ ပျောက်ကွယ်လာခဲ့သည်။
အခြားဝေဖန်ရေးနှင့် စီးပွားရေးအောင်မြင်မှုများကို မှတ်တမ်းတင်ခဲ့သည်။
Brue Springsteen, Tom Petty နှင့် John Mellencamp တို့သည် အမှတ်ရ စရာဖြစ်သည်။
သူတို့၏အလုပ်သည် စမ်းသပ်လေ့လာခဲ့ပြီး အမျိုးအစားတစ်ခုထဲသို့ အံကိုက်ဖြစ်ခဲ့သည်။
အနုပညာရှင်အသစ်များသည် heartland rock ကို အမျိုးအမည်တံဆိပ်ကပ်ခဲ့ကြမည်ဖြစ်သော်လည်း ၁၉၇၀ (သို့) ၁၉၈၀ တွင် ဖြန့်ချိခဲ့သည်။
Missouri ၏ Bottle Roctots နှင့် Illinois ၏ Uncle Tupelo တို့ပါဝင်ခဲ့ပြီး alt-country တို့ပါဝင်ခဲ့သည်။
လွှမ်းမိုးမှု Heartland rock သည် Billy Joe နှင့် Kid Rock ကဲ့သို့ ကွဲပြားသော အနုပညာရှင်များ လွှမ်းမိုးခဲ့သည်။
သူသည် John Mellencamp နှင့်အတူ ဖျော်ဖြေခဲ့သည်။
Bob Seger သည် Face the Promise album ကိုမှတ်တမ်းတင်ခဲ့သည်။
သူ၏ ၂၀၀၈ခုနှစ် All Summer Long သည် Seger ၏ ဂန္ထဝင် Night Movies နှင့် Sweet Home Alabama (Lynyrd Skynyrd နှင့် Worren Zevon ၏ Werewolves of London တို့ပါဝင်ခဲ့သည်။
အမေရိကန် indie rock တီးဝိုင်းများဖြစ်သော the Killers နှင့် the Gaslight Anthem တို့သည်လည်း ဤအမျိုးအစားနှင့်ဆက်နွယ်နေခဲ့သည်။
အင်းကုန်းရွာ သည် မန္တလေးတိုင်းဒေသကြီး၊ မိတ္ထီလာမြို့၊ အောင်ဆန်းရပ်ကွက် နယ်မြေ (၂) တွင် ပါဝင်သော အရပ်တစ်ခု ဖြစ်သည်။
သို့သော် ဒေသခံတို့က ရွာဟုလည်း ခေါ်လေ့ရှိသည်။
အိမ်ခြေ ၁၅၀ ကျော်ခန့်ရှိပြီး လူဦးရေ (၈၀၀) ခန့်ရှိသည်။
လျှပ်စစ်မီး ကို (၁၉၆၈) ခုမှ စတင်ရရှိသည်။
အင်းကုန်ရပ်၏ တောင်ဘက်တွင် ဓမ္မအောင်စည် ဘုန်းတော်ကြီးကျောင်း နှင့် အရှေ့ဘက်တွင် သာသနာ့ရိက္ခတ ဘုန်းတော်ကြီးကျောင်း (ပစ်တိုင်းထောင်ရုပ် ရှိသောကြောင့် ပစ်တိုင်ထောင်ကျောင်းဟုလည်း တချို့က ခေါ်ကြသည်) ရှိသည်။
သာသနာ့ရိက္ခတကျောင်း၏ အရှေ့ဘက်တွင် အခြေခံပညာ မူလတန်းကျောင်း အမှတ်(၁၆) / အမက (၁၆) ရှိသည်။
၂၀၁၃ မိတ္ထီလာ ပဋိပက္ခကြောင့် မြန်မာဒုက္ခသည်စခန်း ဖွင့်ထားရသည်။
၎င်းကျောင်းသို့ တူရကီဝန်ကြီးချုပ်၊ မြန်မာရုပ်ရှင်သရုပ်ဆောင် ပြေတီဦး နှင့် အခြားနာမည်ထင်ရှားသူများ လာရောက်လည်ပတ်ဖူးသည်။
ကိုးကား ကဏ္ဍ:မြန်မာနိုင်ငံ ရွာများ ကဏ္ဍ:မန္တလေးတိုင်းဒေသကြီးရှိ ရွာများ။
ယဉ်ကျေးမှုပွဲတော်များကို ဗုဒ္ဓဘာသာဝင် မြန်မာပြည်ဖွား တိုင်းရင်းသားတို့သည် နှစ်စဉ် မြင်တွေ့နေကြရသည်။
ကိုယ်တိုင်လည်း ပါဝင်ပြုလုပ် ဆင်နွှဲခဲ့ကြသည်။
ထို့ကြောင့် သီတင်းကျွတ်ပွဲတော်အခါတွင် ခြိမ့်ခြိမ့်သဲ ပျော်ပွဲဆင်ခဲ့ကြရသည်ကို သတိတရရှိနေကြမည် မလွဲပေ။
သို့သော် ‘ပဝါရဏာပွဲ’အကြောင်း သိသူကား နည်းလှပေမည်။
အဘယ်ကြောင့်ဆိုသော် ဤ‘သီတင်းကျွတ် ပဝါရဏာပွဲတော်’ကား ရဟန်းသံဃာတော်များ လိုက်နာကျင့်သုံးရန် ဗုဒ္ဓချမှတ်ပေးခဲ့သော ကျင့်စဉ် လုပ်ထုံးလုပ်ရပ် ဖြစ်သောကြောင့်ပါပေတည်း။
‘ပဝါရဏာ’မှာ ပါဠိစကား ဖြစ်သည်။
‘ဖိတ်ကြားခြင်း’ဟု အဓိပ္ပာယ်ရ၏။
‘မြင်ရ၍၊ ကြားရ၍၊ သံသယဖြစ်၍ အပြစ်ရှိသည်ဟု ထင်မြင်ပါက ပြောဆိုဆုံးမတော်မူပါ’ဟု ရဟန်းတော်အချင်းချင်း ဖိတ်ကြားထားခြင်းကို ‘ပဝါရဏာ’ဟု ခေါ်ပါသည်။
ရဟန်းသံဃာတော်များ အချင်းချင်း ဤသို့ဖိတ်ကြားရန် ပညတ်တော်မူခဲ့ရခြင်းအကြောင်းကို အနည်းငယ် ချဲ့ပြပါဦးမည်။
ဗုဒ္ဓမြတ်စွာသည် သာဝတ္ထိမြို့ ဇေတဝန်ကျောင်း၌ ဝါကပ်တော်မူ၏။
ရဟန်း တော်တော်များများလည်း ကျောင်းတိုက်တခုတည်းမှာ စုပေါင်း ဝါကပ်ကြသည်။
ထိုရဟန်းတို့သည် ‘အချင်းချင်း ညီညွတ်စွာ နေနိုင်ရေး၊ အငြင်းအခုန်ကင်းရေး၊ ချမ်းသာစွာ နေနိုင်ရေး’ဟူသော ဦးတည်ချက်ဖြင့် မူချ၍ သဘောတူ ကျင့်သုံးရန် ဆုံးဖြတ်ကြသည်။
ထိုဆုံးဖြတ်ချက်ကား – ‘အချင်းချင်း စကားမပြောရ၊ ဝစီပိတ်နေရမည်’ ဟူ၏။
ဆွမ်းခံရာမှ အရင်ဆုံး ပြန်လည်ရောက်ရှိလာသူသည် ခြေဆေးရေ၊ ခြေဆေးအင်းပျဉ်၊ ခြေပွတ်အိုးခြမ်းတို့ကို ပြင်ဆင်ထားရမည်။
ဆွမ်းစားစရာ နေရာထိုင်ခင်း ခင်းကျင်းရမည်။
ပန်းကန် ခွက်ယောက်များ ဆေးကြောရမည်။
သောက်ရေ သုံးရေ တည်ထားရမည်။
ဆွမ်းခံရာမှ နောက်ဆုံးရောက်ရှိလာသူသည် စားကြွင်းစားကျန်များ ရှင်းလင်းရမည်။
နေရာထိုင်ခင်း သိမ်းဆည်းရမည်။
သောက်ရေသုံးရေအိုးများ နေထားတကျ ရှိစေ၍ ဆွမ်းစားကျောင်းကို တံမြက်လှည်း ရှင်းလင်းရမည်။
တစုံတဦးက သောက်ရေသုံးရေအိုးတို့၌ ရေမရှိသည်ကို တွေ့မြင်လျှင် ဖြည့်လောင်းရမည်။
တဦးတည်း မနိုင်လျှင် လက်အမူအရာဖြင့် အခြားရဟန်းတပါးပါးကို ခေါ်၍ အကူအညီ ရယူရမည်။
ဘယ်နည်းနှင့်မျှ စကားပြောဆိုခြင်းကို မပြုရဟူသော ဝစီပိတ်စည်းကမ်းချက်များဖြင့် တဝါတွင်းလုံး နေထိုင်ကြလေသည်။
ထိုရဟန်းတော်များသည် သီတင်းဝါလကျွတ်သောအခါ ဗုဒ္ဓမြတ်စွာထံ သွားရောက် ဖူးမြော် ကန်တော့ကြလေသည်။
ဗုဒ္ဓမြတ်စွာသည် အာဂန္တုကရဟန်းတော်များနှင့် ဝမ်းပန်းတသာ မေးမြန်းပြောဆိုလေ့ရှိသည့်အတိုင်း – “ချစ်သားတို့၊ ချမ်းချမ်းသာသာ နေထိုင်ခဲ့ကြရပါရဲ့လား၊ တဦးနှင့်တဦး ခိုက်ရန် ငြင်းခုံမှု ပြုခြင်းမရှိ ညီညွတ်စွာ နေထိုင်နိုင်ကြပါရဲ့လား”ဟု မေးမြန်းတော်မူသည်။
ထိုအခါ ရဟန်းတော်များက တဝါတွင်းလုံး သူတို့ နေထိုင်ခဲ့ကြပုံ လျှောက်ထား၍ ချမ်းသာစွာ နေခဲ့ရပါကြောင်း ပြန်ပြောင်း လျှောက်တင်ကြလေ၏။
ဤတွင် ဗုဒ္ဓမြတ်စွာသည် ထိုရဟန်းတို့ကို ကဲ့ရဲ့ ရှုံ့ချတော်မူသည်။
အပြစ်တင်တော်မူသည်။
“သင်တို့သည် ချမ်းချမ်းသာသာ မနေခဲ့ကြရပါဘဲ ချမ်းသာစွာ နေခဲ့ကြရသည်”ဟု ဝန်ခံကြသည်။
သင်တို့၏ ဤဝစီပိတ်အကျင့်သည် တောတွင်းတိရစ္ဆာန်တို့၏ နေထိုင်နည်းသာ ဖြစ်သည်။
သိုးတွေရဲ့ နေထိုင်နည်းသာ ဖြစ်သည်။
ရန်သူအချင်းချင်းတို့၏ အမူအကျင့်နည်းတွေသာ ဖြစ်သည်။
(ရန်သူဖြစ်နေလျှင် အချင်းချင်း မပြောနိုင် မဆိုနိုင်ကြ။
) သင်တို့သည် အဘယ်ကြောင့် ‘အ,အတို့၏ အကျင့်’၊ တိတ္ထိတို့၏ ကျင့်စဉ်ကို ဆောက်တည်ကျင့်သုံးကြရသနည်း။
ဤအကျင့်သည် သာသနာတော်ကို မကြည်ညိုသေးသူတို့အတွက် ကြည်ညိုလာရန်လည်းကောင်း၊ ကြည်ညိုပြီးသူတို့အတွက် ပိုမို၍ ကြည်ညိုသဒ္ဓါတက်စေရန်လည်းကောင်း မဖြစ်နိုင်ပေ ဟု ကဲ့ရဲ့ ရှုံ့ချတော်မူကာ “သာသနာပ တိတ္ထိတွေကျင့်စဉ်ဖြစ်သည့် ဤ‘လူအ,အကျင့်’။
‘ဝစီပိတ်အကျင့်’ကို ကျင့်သုံးက ဒုက္ကဋ်အာပတ်သင့်စေ”ဟု သိက္ခာပုဒ် ပညတ်၍ ပိတ်ပင်တော်မူခဲ့လေသည်။
ဗုဒ္ဓမြတ်စွာသည် ဤသိက္ခာပုဒ် ပညတ်တော်မူပြီးနောက် ဝါကျွတ်ပြီးသော ရဟန်းတော်များအား အပြစ်မြင်က၊ ကြားက၊ ယုံမှားသံသယဖြစ်က ရေငုံနှုတ်ပိတ် (ဝစီိပိတ်) မနေဘဲ အချင်းချင်း ပြောဆိုဆုံးမဖို့ ဖိတ်ကြားထားရန် ဆက်လက် မိန့်ကြားတော်မူခဲ့သည်။
ဤအချိန်အခါမှ စ၍ သီတင်းကျွတ်လပြည့်နေ့ ရောက်တိုင်း ရဟန်းတော်များ၏ ‘ပဝါရဏာပွဲ’သည် ပြုလုပ်မြဲ ဖြစ်လေသည်။
ထို့ကြောင့် ရှေးပညာရှိတို့က – “မြတ်သံဃာလဲ၊ ဖိတ်ကြားမြဲ၊ ခြိမ့်သဲ ပဝါရဏာ”ဟု မော်ကွန်းထိုးခဲ့ကြခြင်း ဖြစ်ပေ၏။
ပဝါရဏာပွဲ ပြုလုပ်ပုံ အစီအစဉ် ကျောင်းတိုက်ရှိ ရဟန်းသံဃာအားလုံး သိမ်ထဲတွင် စုရုံး နေရာယူကြရသည်။
သံဃာအားလုံး စုံသောအခါ သွက်လက်ချက်ချာသော ရဟန်းတပါးပါးက သံဃာအားလုံးကို အသိပေး လျှောက်ထားရ၏။
“အရှင်ဘုရားတို့ .. သံဃာတော်သည် တပည့်တော်၏ စကားကို နားစိုက်တော်မူပါ။
ယနေ့ ပဝါရဏာပြုရမည့်နေ့ ဖြစ်သည်။
သံဃာတော်များ ညီလျှင် ပဝါရဏာပြုကြပါစို့”။
ဤသို့ သံဃာအားလုံးအား အသိပေးပြီးသောအခါ မထေရ်ကြီး (သံဃာပရိသတ်တွင် အကြီးဆုံးပုဂ္ဂိုလ်၊ သို့မဟုတ် ကျောင်းထိုင်ပုဂ္ဂိုလ်)က စ၍ ဆောင့်ကြောင့်ထိုင်ကာ လက်အုပ်ချီမိုးလျက် သိမ်အတွင်းရှိ သံဃာအားလုံး ကြားသိအောင် ဖိတ်ကြား လျှောက်ထားရသည်။
“ငါ့ရှင်တို့ … မြင်ခြင်း၊ ကြားခြင်း၊ သံသယဖြစ်ခြင်း သုံးမျိုးဖြင့် သံဃာအား ဖိတ်ကြားပါ၏။
တပည့်တော်ကို သနားစောင့်ရှောက် ချီးမြှောက်သောအားဖြင့် မထိန်မချန် အမှန်အတိုင်း ပြောဆို ဆုံးမကြပါ။
မိမိအပြစ်ကို သိမြင်ရလျှင် ကုစားပါမည်” ဟု သုံးကြိမ်တိုင်တိုင် လျှောက်ထားရလေသည်။
ထို့နောက် ဝါစဉ်အလိုက် သံဃာတော်အားလုံး အငယ်ဆုံးရဟန်းအထိ လျှောက်ထားရလေ၏။
ဤကား ရဟန်းတော်များ သိမ်အတွင်း သဘောတူညီ စည်းဝေး၍ ပဝါရဏာပွဲပြုလုပ်ပုံ ဖြစ်သည်။
ရဟန်းတော်များသည် အချင်းချင်း ဤသို့ ဖိတ်ကြားထားသဖြင့် တစုံတရာ အပြစ်မြင်တွေ့ရလျှင် အချင်းချင်း ပြောဆိုညွှန်ပြခြင်းဖြင့် ပြုပြင် ထိန်းသိမ်းနိုင်ကြပေသည်။
ဗုဒ္ဓမြတ်စွာ ချမှတ်ပေးခဲ့သည့် ဤကျင့်စဉ်သည် နှစ်ပေါင်း နှစ်ထောင့်ငါးရာ ကျော်ခဲ့ပြီဖြစ်သော်လည်း ယနေ့တိုင် ခေတ်မီဆဲဖြစ်သည်။
မှန်ပေသည်။
ဗုဒ္ဓမြတ်စွာသည် ‘သာသနာတော် စည်ပင်သန့်ရှင်းရေး၊ ရဟန်းတော်များ ကိုယ်ကျင့်ကောင်းရေး’အတွက် ဝေဖန်ရေးကို အားပေးခဲ့သည်။
အမှန်အတိုင်း ပြောဆိုနိုင်ရေးကို အစဉ် တံခါးဖွင့်ပေးခဲ့သည်။
ချွတ်ချော်မှားယွင်းနေမှုများ မြင်နေပါလျက်၊ သိနေပါလျက် ပြောခွင့် ဆိုခွင့် မရှိ။
အ,အကြီးလို နှုတ်ပိတ် နှုတ်ဆိတ်နေရခြင်းမျိုးကို လိုလားတော်မမူချေ။
မိမိမှာ ချွတ်ယွင်းချက် အပြစ် တစုံတရာ ရှိနေလျှင် အမှန်အတိုင်း အမြန် ပြုပြင်နိုင်ရေးကိုလည်းကောင်း၊ ချွတ်ယွင်းချက် အမှားများ တွေ့မြင်နေရလျှင် စိတ်သဘောထား ကြီးမားစွာဖြင့် မဆိုင်းမတွ ထောက်ပြနိုင်ရေးကိုလည်းကောင်း လမ်းဖွင့်ပေးတော်မူခဲ့လေသည်။
ဗုဒ္ဓမြတ်စွာသည် ဤကဲ့သို့ ရဟန်းတော်များ အချင်းချင်း ဖိတ်ကြားထားခြင်းဖြင့် – အညမညာနုလောမ = အချင်းချင်း ပြောခွင့်ဆိုခွင့် ရှိခြင်း။
အာပတ္တိဝုဋ္ဌာန = အမှားကို အမြန်ဆုံး ပြုပြင်နိုင်ခြင်း။
ဝိနယပုရေက္ခာရ = ကိုယ်ကျင့်တရား မြင့်မားရေး ဦးတည်ခြင်း ဆိုသည့် အကျိုး သုံးမျိုး ဖြစ်ထွန်းရရှိနိုင်မည်ဖြစ်ကြောင်း အတိအလင်း မိန့်ကြားခဲ့ပေ၏။
ဗုဒ္ဓမြတ်စွာ၏ ဤ(ပဝါရဏာ)ကျင့်စဉ်သည် ပုဂ္ဂိုလ်အချင်းချင်းသာမဟုတ် အဖွဲ့အစည်းများ၊ နိုင်ငံအုပ်ချုပ်သူများပါ လိုက်နာကျင့်သုံးရမည့် နည်းလမ်းကောင်းများ ဖြစ်သည်။
လောကတွင် “မမှားသော ရှေ့နေ၊ မသေသော ဆေးသမား” မရှိနိုင်ချေ။
အမြော်အမြင်ရှိသူ ပညာရှင်တို့၏ ညွှန်ပြချက်၊ ဝေဖန်ချက် မရယူဘဲ “ငါ့လှေ ငါထိုး ပဂိုးရောက်,ရောက်၊ ငါ့မြင်း ငါစိုင်း စစ်ကိုင်းရောက်,ရောက်”ဟု ငါထင်ရာ ငါ့သဘော ငါတကော,ကောနေပါလျှင် ပျက်စီးဆုံးရှုံးခြင်း၊ နစ်နာခြင်းများဖြင့် ရင်ဆိုင်ရမည်မှာ မလွဲပေ။
ဤသို့ “ငါတကော ကောနေသူများ”ကို ဗုဒ္ဓမြတ်စွာက ဆန့်ကျင်ဟန့်တားတော်မူခဲ့၏။
“အပြစ်မြင်လျှင် အချင်းချင်း ပြောဆို ညွှန်ပြခြင်း၊ အမှားများကို ပြုပြင်သွားခြင်းဖြင့်သာ ငါဘုရား၏ ပရိသတ်သည် ကြီးပွားချမ်းသာနိုင်သည်။
ညီညွတ်သော အစည်းအရုံးသာ အငြင်းအခုန် ခိုက်ရန်ကင်း၍ ချမ်းသာခြင်းသုခ ရရှိနိုင်သည်” ဟူ၍ မိန့်ကြားတော်မူခဲ့သည်။
(ဝိနည်းပါဠိတော်) တခါက အရှင်သာရိပုတ္တရာမထေရ်မြတ်ကြီးသည် အမှတ်တမဲ့ ဖြစ်၍ သင်္ကန်းစတဖက် အောက်သို့ လျှောကျနေလေ၏။
ထိုအခါ ရှင်သာမဏေငယ်လေးတပါးက – “အရှင်ဘုရား .. အရှင်ဘုရားရဲ့ သင်္ကန်းစ မညီမညာ ဖြစ်နေပါတယ်”ဟု ထောက်ပြခဲ့သည်။
ထိုအခါ အရှင်သာရိပုတ္တရာမထေရ်သည် ‘မလောက်လေး မလောက်စား ကိုရင်လေးက ငါ့ကို ပြောရပါမည်လား’ဟု အမှတ်တားတော်မမူပေ။
သင်္ကန်းကို ညီညာစွာ ပြင်ဝတ်ပြီး “ဆရာ .. ဒီအတိုင်း ဟုတ်ပါပြီလား”ဟု တလေးတစား မိန့်ကြားတော်မူခဲ့သည်။
ဤသည်မှာ ဗုဒ္ဓချမှတ်ပေးထားသည့် (ပဝါရဏာ)ကျင့်စဉ်ကြောင့် ရှင်ငယ်ကလေးကပင် အမှားကို ထောက်ပြရဲခြင်း ထောက်ပြနိုင်ခြင်း ဖြစ်သည်။
ဤသို့ အချင်းချင်း ပြုပြင်ထိန်းသိမ်း၍ လာခဲ့ကြခြင်းကြောင့်လည်း ‘ထေရဝါဒ ရဟန်းတော်များ’ကို ယနေ့ မြင်တွေ့နေရသေးခြင်း ဖြစ်သည်။
တခြား တပါးသော ဘာသာဝင်တို့၏ ထိုးနှက်ချက်၊ ဗုဒ္ဓဘာသာဝင် မဟုတ်သော မင်းဆိုးမင်းညစ်တို့၏ အဓမ္မနှိမ်နင်း တိုက်ဖျက်ချက်တို့၏ဒဏ်ကား မသေးငယ်လှ။
ခေတ်အဆက်ဆက် ထေရဝါဒရဟန်းတော်များ အလူးအလိမ့် ခံခဲ့ကြရသည်။
သို့သော် ရှိသမျှ အင်အား၊ ရှိသမျှ စွမ်းအားဖြင့် ထေရဝါဒကျင့်စဉ်ကို ဗုဒ္ဓအလိုတော်ကျအတိုင်း မြဲမြဲ ဆုပ်ကိုင်လာခဲ့ကြသောကြောင့်သာ ဗုဒ္ဓမြတ်စွာသာသနာသည် ယနေ့တိုင် ‘ဗေဒါပျံ အံကိုခဲ၊ ပန်းပန်လျက်ပဲ’ဟု ဆိုရမလို ဖြစ်သည်။
“တစုံတရာသော အမှားအယွင်း တွေ့မြင် ကြားသိ သံသယရှိပါက ပြောဆိုပါ။
မိမိအမှားကို တွေ့ရလျှင် အမှန်ရောက်အောင် ပြင်ပါမည်”ဟူသော ဤဖိတ်မံချက်ဖြင့် ရဟန်းတော်များ အချင်းချင်း တံခါးဖွင့်ဝါဒ ကျင့်သုံး၍ သာသနာတော်ကို ထိန်းသိမ်း စောင့်ရှောက်တော်မူလာခဲ့ကြပေသည်။
ဗုဒ္ဓချမှတ်တော်မူခဲ့သည့် ဤကျင့်စဉ်အတိုင်း ဗုဒ္ဓဘာသာဝင်တို့ တသွေမတိမ်း လိုက်နာကြမည်ဆိုပါလျှင် နိုင်လိုမင်းထက် မတရားနှိပ်စက်ခြင်း၊ အချင်းချင်း သတ်ဖြတ်ခြင်းများ ရှိတော့မည် မဟုတ်ပေ။
အချင်းချင်း သွေးစည်း ညီညွတ်၍ သာယာဝပြောသော လောကသစ်ကို ဖန်တီးနိုင်ကြပေလိမ့်မည်။
ဤကျင့်စဉ်မှ ကျွနု်ပ်တို့ သွေဖည်ကြလျှင်ကား – (လောကချမ်းသာ၊ အတွဲ-၄ အမှတ်-၄၊ ၁၉၉၄-ခုနှစ် အောက်တိုဘာ/နိုဝင်ဘာ မှ) ကိုးကား Category:ဗုဒ္ဓဘာသာ။
ဟော့စတက်ဒ်၏ ယဉ်ကျေးမှု ဒိုင်မန်းရှင်း သီအိုရီမှာ ယဉ်ကျေးမှု အချင်းချင်း ကူးလူးဆက်ဆံရာတွင် အသုံးချသော မူဘောင် တစ်ခု ဖြစ်ပြီး ဂီး ဟော့စတက်ဒ်မှ စတင် ဖော်ဆောင်ခဲ့သည်။
ထိုသီအိုရီမှ လူ့အဖွဲ့အစည်းတစ်ခု၏ ယဉ်ကျေးမှုသည် ၎င်း၏ အဖွဲ့ဝင်များ ခံယူထားသော စံသတ်မှတ်ချက် တန်ဖိုးအား မည်သို့ သက်ရောက်မှု ရှိသည်၊ ထိုအချက်မှ ၎င်းတို့၏ အပြုအမူများနှင့် မည်သို့မည်ပုံ ဆက်စပ်နေသည် တို့ကို ဖော်ပြထားပြီး ကိန်းခွဲခြင်း နည်းလမ်းဖြင့် စိစစ် ဖော်ထုတ်ထားသည်။
ဟော့စတက်ဒ်သည် ၁၉၆၇ ခုနှစ်မှ ၁၉၇၃ ခုနှစ်အတွင်း အိုင်ဘီအမ် ကုမ္ပဏီ ဝန်ထမ်းများ၏ ခံယူမှု စံသတ်မှတ်ချက် တန်ဖိုး အပေါ် ကောက်ယူထားသော စစ်တမ်းအား ကိန်းခွဲခြင်း နည်းအားဖြင့် ရလာသော ရလဒ်ပေါ်တွင် မူတည်၍ ၎င်း၏ မူလ မိုဒယ်လ်အား ထုတ်ဖော်ခဲ့သည်။
မူရင်း သီအိုရီတွင် ယဉ်ကျေးမှု စံသတ်မှတ်ချက် တန်ဖိုးတို့ကို ခွဲခြမ်းစိတ်ဖြာရာတွင် ဒိုင်မန်းရှင်း ၄ ခုအား တင်ပြခဲ့ပြီး ၎င်းတို့မှာ ပုဂ္ဂလဓိဌာန်ဝါဒ-စုပေါင်းဝါဒကွဲပြားမှု၊ မရေရာမှုများကို ရှောင်လွဲမှု၊ အာဏာ ကွာဟာမှု (လူမှုရေး အဆင့် ကွာဟချက် အနည်းအများ) နှင့် ပုရိသဝါဒ-ဣတ္ထိယဝါဒ ကွဲပြားမှု (အလုပ်ဦးစားပေး သို့မဟုတ် လူဦးစားပေး) တို့ ဖြစ်ကြသည်။
ဟောင်ကောင်တွင် ပြုလုပ်ခဲ့သော သီးခြား သုတေသန တစ်ခု ကြောင့် ဟော့စတက်ဒ် အနေနှင့် ပဉ္စမမြောက် ဒိုင်မန်းရှင်း ဖြစ်သော အရှည်ကို မျှော်တွေးမှုအား ထည့်သွင်းခဲ့သည်။
ထို အချက်မှာ မူလ ပါရာဒိုင်းတွင် ထည့်သွင်းဆွေးနွေးမှုမပြုခဲ့သော အချက်ဖြစ်သည်။
၂၀၁၀ တွင် ဟော့စတက်ဒ်သည် ဆဋ္ဌမမြောက် ဒိုင်မင်းရှင်း ဖြစ်သော အပျော်ကျူးမှုနှင့် မိမိဘာသာ ထိန်းသိမ်းနိုင်မှုအား ထည့်သွင်း ခဲ့သည်။
ရာဝဏ (၊ ၊ ) သည် ရာမာယဏဇာတ်တွင် အဓိကဇာတ်ကောင်အဖြစ် ပါဝင်သည်။
ဦးခေါင်းဆယ်လုံးရှိသော ဘီလူးဖြစ်၍ ဒဿဂီရိ (ဒဿ − ဆယ်ခု၊ ဂီရိ − ခေါင်း) ဟူ၍လည်း လူသိများသည်။
လင်္က(ယခု သီရိလင်္ကာ) ပြည်၏မင်း ဖြစ်၏။
ဟင်ဒီဂန္ထဝင်စာပေတို့တွင် ညီမဖြစ်သူ သုပန္နခ၏ နှာခေါင်းကို ဖြတ်သည့်အတွက် ရာမနှင့် လက္ခဏတို့အား လက်စားချေရန် သီတာအား ဖမ်းခေါ်သူအဖြစ် ပုံဖော်ထားသည်။
ငယ်ဘဝ သူတော်စင် ဝိဇ္ဇာယာဝနှင့် အသုရာမင်းသမီး ကက္ကုသိတို့မှ မွေးသည်။
ကက္ကုသိအား ဖခင်က ကမ္ဘာပေါ်ရှိ အာဏာအရှိဆုံးသူကို ရွေးစေလိုသော်လည်း ကက္ကုသိက ကလေးတယောက်အဖေ ဝိဇ္ဇာယာဝကို ရွေးခဲ့သည်။
ရာဝဏ၏ မွေးချင်းညီအစ်ကိုတို့မှာ ဝိပ္ဗိသန၊ ကုမ္ဗကာန၊ အရိယဝဏတို့ ဖြစ်သည်။
အငယ်ဆုံးညီမမှာ မိနဿျှိ မည်၏။
ငယ်စဉ်ကပင် သဘောထားပြင်းပြီး ကြိုးစားသော စာသင်သားဖြစ်သည်။
ဖခင်၏ သင်ကြားမှုအောက်တွင် ဝေဒ ၄ စောင်၊ ပဏ္ဍိတကျမ်း ၆ စောင်နှင့် သျှတအမျိုးမျိုးကို တတ်မြောက်သည်။
စောင်းတီးလည်း ကျွမ်းသည်။
အဘိုး သုမလိကလည်း အသုရာပြည်မှ ပညာတို့ကို သင်ပေးသည်။
ဒဿဂီရိ ဖြစ်လာပုံ စာပေလေ့လာပြီးနောက် ဗြဟ္မဏအား ပူဇော်သည့်အနေဖြင့် နှစ်အတော်ကြာ မီးကို လုပ်ကျွေးသည်။
ထိုကာလများတွင် ခေါင်းကိုဖြတ်ကာ မီးပူဇော်သည်များလည်း ရှိသည်။
သူ့ခေါင်းအား ဖြတ်သည့်အခါတိုင်း အသစ်ပြန်ပေါ်ကာ မီးကို ဆက်၍ လုပ်ကျွေးရသည်။
သူ့ခေါင်းအား ၁၀ ကြိမ်ဖြတ်ကာ ပူဇော်အပြီး၌ ဗြဟ္မဏက သူ၏ ခြိုးခြံစောင့်စည်းမှုကို သဘောကျ၍ သဘောလိုရာဆုကို တောင်းစေသည်။
ရာဝဏက ထာဝရရှင်သန်ခွင့် တောင်းသည်။
ဗြဟ္မဏက ထိုအခွင့်ကို မပေးဘဲ ထိုအခွင့်ရနိုင်မည့် နတ်ဆေးရည်ကို ပေးသည်။
ချက်ကြိုးတွင်သွင်းက မသေသောအခွင့်ကို ရမည်ဖြစ်သည်။
ရာဝဏက မြွေနှင့် သားရိုင်းတို့မှ မယိုင်မလဲနိုင်ခြင်းကို တောင်းပြန်သည်။
ဗြဟ္မဏက ထိုဆုကို ပေးသည်။
အပိုဆောင်းအနေဖြင့် ယခင်ဖြတ်ခဲ့သော ခေါင်းများနှင့် အလွန်ကြီးသော အား၊ အတုမဲ့လက်နက်တို့အကြောင်းနှင့် ဝိဇ္ဇာပညာရပ်တို့ကို သိနိုင်သော ဉာဏ်ကို ပေးသည်။
ထိုမှစ၍ ရာဝဏကား ဒဿဂီရိဟု ထင်ရှားလာသည်။
လက္ခမင်း ဒဿဂီရိဟူ၍ ဖြစ်လာပြီးနောက် အဘိုး သုမလိ (ကက္ကုသိ၏ ဖခင်၊ အသုရာပြည့်ရှင်) ထံမှ စစ်တပ်တောင်းကာ လက္ခပြည်ကို သိမ်းမည်ပြုသည်။
လက္ခပြည်မှာ သီဝထံမှ ဆုအဖြစ်ရထားသော ရာဝဏ၏ အဖေတူအမေကွဲညီအစ်ကို ကုဝေရ အုပ်ချုပ်သည်။
ဖခင်က ရာဝဏနှင့် မပြိုင်ဖက်ရန် ဆိုသဖြင့် ကုဝေရက လက္ခပြည်ကို လက်လွှတ်လိုက်သည်။
ရာဝဏ အုပ်ချုပ်စဉ်တွင် လက္ခပြည်မှာ အလွန်စည်ပြောပြီး ဆင်းရဲငတ်မွတ်သူ မရှိခဲ့ပေ။
အိမ်ထောင်ဘက် ရာဝဏကို မိန်းမလေ့သူအဖြစ် လူသိများသော်လည်း သူ၏ တဦးတည်းသော မိဖုရားမှာ မာယာသူရနှင့် နတ်ပျိုတော် ဟီမ တို့သမီး မန္ဓုဒါရီ ဖြစ်သည်။
မန္ဓုဒါရီ၏ ဉာဏ်ပညာ ပြည့်စုံမှုနှင့် ပျိုမြစ်နုရွယ်ခြင်းက ကျော်ကြားသော်လည်း သီတာကိုမူ မယှဉ်နိုင်ခဲ့။
မန္ဓုဒါရီအပြင် ဓညမာလိနိနှင့် အခြားဇနီးတယောက်လည်း ရှိသေးသည်။
ထိုဇနီးသုံးယောက်မှ သား ၇ ယောက် ရသည်။
​​ အလေ့သားသမီးများစွာရှိသည်။
၂၀၁၆ အာဆီယံချန်ပီယံရှစ်ဘောလုံးပြိုင်ပွဲ ကို ဆူဇူကီးမှ ပံ့ပိုးကူညီထားပြီး အာဆီယံဆူဇူကီးဖလား ၂၀၁၆ ပြိုင်ပွဲဟုလည်း လူသိများသည်။
အဆိုပါပြိုင်ပွဲသည် အာဆီယံချန်ပီယံရှစ်ပြိုင်ပွဲ၏ ၁၁ ကြိမ်မြောက်ပြိုင်ပွဲဖြစ်ပြီး အာဆီယံဘောလုံးအဖွဲ့ချုပ်အဖွဲ့ဝင်နိုင်ငံများ ဝင်ရောက်ယှဉ်ပြိုင်ကြသော ဘောလုံးပြိုင်ပွဲလည်း ဖြစ်သည်။
အုပ်စုပွဲစဉ်များကို မြန်မာနိုင်ငံနှင့် ဖိလစ်ပိုင်နိုင်ငံ များတွင် ကျင်းပပြုလုပ်ခဲ့ပြီး အုပ်စုပွဲစဉ်နောက်ပိုင်းဖြစ်သော အကြိုဗိုလ်လုပွဲစဉ်များနှင့် ဗိုလ်လုပွဲစဉ်များကို တက်ရောက်ယှဉ်ပြိုင်ခွင့်ရသော အသင်းများ၏နိုင်ငံများတွင် ကျင်းပခဲ့သည်။
ပြိုင်ပွဲကာလမှာ ၂၀၁၆ခုနှစ် နိုဝင်ဘာ ၁၉ရက်မှ ဒီဇင်ဘာ ၁၇ ရက်ထိဖြစ်သည်။
အိမ်ရှင်ရွေးချယ်ခြင်း ၂၀၁၃ ခုနှစ် ဒီဇင်ဘာလ ၂၁ ရက် တွင် နေပြည်တော် ၌ ကျင်းပခဲ့သော ၁၁ ကြိမ်မြောက် အာဆီယံဘောလုံးအဖွဲ့ချုပ်ကောင်စီအစည်းအဝေးတွင် မြန်မာနိုင်ငံ နှင့် ဖိလစ်ပိုင်နိုင်ငံ တို့ကို အိမ်ရှင်နိုင်ငံများအဖြစ်ကျင်းပရန် ဆုံးဖြတ်ခဲ့ကြသည်။
ထို့ကြောင့် ထိုနိုင်ငံများမှာ ပြိုင်ပွဲသမိုင်းတွင်အုပ်စုပွဲစဉ်များကို ပထမဆုံးအကြိမ် ကျင်းပခွင့်ရသော နိုင်ငံများ ဖြစ်လာကြသည်။
ပြိုင်ပွဲကျင်းပရာကွင်းများ ဘန်ကောက် ဘိုကော ဟနွိုင်း ရန်ကုန် ရာဇမင်္ဂလာ အမျိုးသားအားကစားကွင်း ပန်ခတ်သာရီ အားကစားကွင်း မိုင်ဒင်းအားကစားကွင်း သုဝဏ္ဏ အားကစားကွင်း ပရိသတ်ဝင်ဆံ့မှု: ၄၉၇၂၂ ပရိသတ်ဝင်ဆံ့မှု: ၃၀၀၀၀ ပရိသတ်ဝင်ဆံ့မှု: ၄၀၁၉၂ ပရိသတ်ဝင်ဆံ့မှု: ၃၂၀၀၀ 220px 220px 220px 220px နေပြည်တော် ဘိုကာယူး မနီလာ ဝဏ္ဏသိဒ္ဓိ အားကစားကွင်း ဖိလစ်ပိုင် အားကစားကွင်း ရီဇယ် အထိမ်းအမှတ် အားကစားကွင်း ပရိသတ်ဝင်ဆံ့မှု: ၃၀၀၀၀ ပရိသတ်ဝင်ဆံ့မှု: ၂၀၀၀၀ ပရိသတ်ဝင်ဆံ့မှု: ၁၂၈၇၃ 220px 220px 220px ခြေစစ်ပွဲ right| ​ခြေစစ်ပွဲစဉ်များကျင်းပမည့်အိမ်ရှင်နိုင်ငံကို ၂၀၁၃ ခုနှစ် ​​နေပြည်​တော်တွင်ကျင်းပခဲ့​သောအစည်အ​ဝေးတွင်အတည်ပြုခဲ့ပြီး ​ခြေစစ်ပွဲစဉ်များ၏မဲခွဲပွဲကို ​နောက်ဆုံးအဆင့်မဲခွဲပွဲ နှင့် တစ်ဆက်တည်းကျင်းပခဲ့သည်။
​နောက်ဆုံးအဆင့်မဲခွဲပွဲ ​နောက်ဆုံးအဆင့်မဲခွဲပွဲကို ဩဂုတ်လ ၂ ရက်နေ့တွင် မြန်မာနိုင်ငံ၏မြို့ကြီးဖြစ်သော ရန်ကုန်မြို့ ရှိ နိုဗိုတယ်ရန်ကုန်မက်စ်ဟိုတယ်(Novotel Yangon Max Hotel)၌ ပြုလုပ်ခဲ့သည်။
ကမ္ဘာ့ဘောလုံးအဖွဲ့ချုပ်(ဖီဖာ) ၏ ဘောလုံးလောကပတ်သက်ခွင့် ပိတ်ပင်ခံထားရသည်မှ ပြန်လည်လွတ်မြောက်လာသော အင်ဒိုနီးရှားအသင်း ကို မဲအိုး (၄) တွင်ထားခဲ့ပြီး မဲခွဲစဉ်တွင် ခြေစစ်ပွဲများကျင်းပပြီးစီးခြင်းမရှိသောကြောင့် ခြေစစ်ပွဲအောင်အသင်း ထွက်ပေါ်လာခြင်းမရှိသေးဘဲ 'ခြေစစ်ပွဲအောင်အသင်း' အနေဖြင့် မဲနှိုက်ခဲ့ရသည်။
မဲအိုး (၁)မဲအိုး (၂)မဲအိုး (၃)မဲအိုး (၄) (အိမ်ရှင်) (အိမ်ရှင်) ခြေစစ်ပွဲအောင်အသင်း အုပ်စုများ ၂၀၁၆ အာဆီယံချန်ပီယံရှစ် ​ဘောလုံးပြိုင်ပွဲဝင်အသင်းများ၏ရလဒ်များ အုပ်စုဇယားတွင်ခြယ်ထား​သောအ​ရောင်သတ်မှတ်ချက်အုပ်စုထိပ်ဆုံးရ ၂ သင်းသည် အကြိုဗိုလ်လုပွဲသို့ ယှဉ်ပြိုင်ခွင့်ရသည်။
အုပ်စုတွင်း အဆင့်သတ်မှတ်ရာတွင် ​အောက်ပါအချက်များဖြင့် ဆုံးဖြတ်သည်။
အုပ်စုတွင်းရမှတ်များ ၂။
အုပ်စုတွင်းဂိုးကွာခြားချက်များ ၃။
အုပ်စုတွင်းရဂိုးများ ဖြင့်ဆုံးဖြတ်သည်။
အကယ်၍ အ​ပေါ်အချက်များနှင့်တူညီ​နေပါက ၁။
ထိပ်တိုက်​တွေ့ဆုံမှုရလဒ် ၂။
ထိပ်တိုက်​တွေ့ဆုံမှုရလဒ် တူ​နေပါက ပင်နယ်တီ ကန်သွင်းမှု ၃။
မဲနှိုက်ခြင်း ဖြင့် ဆုံးဖြတ်သည်။
အုပ်စု (က) စံ​တော်ချိန်များသည် ဖိလစ်ပိုင်စံ​တော်ချိန် (UTC+8:00) ဖြစ်သည်။
အသင်းများ၃၃၀၀၆၂+၄၉၃၁၁၁၆၇−၁၄ (H)၃၀၂၁၂၃−၁၂၃၀၁၂၁၃−၂၁ (H)=အိမ်ရှင် အုပ်စု (ခ) စံ​တော်ချိန်များသည် မြန်မာစံ​တော်ချိန် (UTC+6:30) ဖြစ်သည်။
အသင်းများ၃၃၀၀၅၂+၃၉ (H)၃၂၀၁၅၃+၂၆၃၁၀၂၃၄−၁၃၃၀၀၃၄၈−၄၀ (H)=အိမ်ရှင် ရှုံးထွက်အဆင့် အကြိုဗိုလ်လုပွဲ ပထမအကျော့ ဒုတိယအကျော့ နှစ်​ကျော့​ပေါင်းရလဒ် ၄–၃ ဖြင့် အင်ဒိုနီးရှားအသင်း အနိုင်ရရှိခဲ့သည်။
နှစ်​ကျော့​ပေါင်းရလဒ် ၆–၀ ဖြင့် ထိုင်းအသင်း အနိုင်ရရှိခဲ့သည်။
ဗိုလ်လုပွဲ ပထမအကျော့ ဒုတိယအ​ကျော့ နှစ်​ကျော့​ပေါင်းရလဒ် ၃–၂ ဖြင့် ထိုင်းအသင်း အနိုင်ရရှိခဲ့သည်။
မှတ်တမ်းများ ချန်ပီယံဆု ၂၀၁၆ အာဆီယံချန်ပီယံရှစ် ​ဘောလုံးပြိုင်ပွဲ ချန်ပီယံ ထိုင်းပဥ္စမအကြိမ် စွမ်း​ဆောင်ရည်အလိုက်ရရှိ​သောဆုတံဆိပ်များ အ​ကောင်းဆုံးကစားသမားဆုဂိုးသွင်းအများဆုံးကစားသမားဆုအသန့်ရှင်းဆုံးအသင်းဆု Chanathip Songkrasin Teerasil Dangda အဆင့်ရပ်တည်မှုများ စဉ်အသင်းများ၁၇၆၀၁၁၅၄+၁၁၁၈ပထမ၂၇၃၂၁၁၂၁၃−၁၁၁ဒုတိယ၃ ၅၃၁၁၈၆+၂၁၀အကြိုဗိုလ်လုပွဲ​၄၅၂၀၃၅၉−၄၆အကြိုဗိုလ်လုပွဲ၅၃၁၀၂၃၄−၁၃အုပ်စု၆ ၃၀၂၁၂၃−၁၂အုပ်စု၇၃၀၁၂၁၃−၂၁အုပ်စု၈၃၀၀၃၄၈−၄၀အုပ်စု ကိုးကား Category:၂၀၁၆ အာဆီယံချန်ပီယံရှစ် ဘောလုံးပြိုင်ပွဲ Category: မြန်မာနိုင်ငံတွင် ကျင်းပသော နိုင်ငံတကာ ဘောလုံးပြိုင်ပွဲများ။
ဘိုးတော်ဘုရား (ခေါ်) ဗဒုံမင်း (ခေါ်) ဘိုးတော်ဦးဝိုင်း၏ မြေးတော်ဖြစ်သည့် သီရိသူမဟာစန္ဒာဒေဝီဘွဲ့ခံ ဆင်ဖြူရှင်မယ်သည် နောင်တွင် ဖလ်နန်းရှင်ဖြစ်လာမည့် (ဘကြီးတော်(စစ်ကိုင်းမင်း)နှင့် မြန်မာသက္ကရာဇ် ၁၁၆၄ခုနှစ် တပို့တွဲလပြည့်ကျော် ၃ရက်တွင် ထိမ်းမြားတော်မူသည်။
ပြည်မင်းသား သီရိဓမ္မရာဇာနှင့် မြေဒူးမင်းသမီးတို့၏ သမီးတော်ဖြစ်သည်။
စစ်ကိုင်းမင်းအိမ်ရှေ့စံအဖြစ်နှင့် ရှိနေစဉ် မြန်မာသက္ကရာဇ် ၁၁၄၇ ခုနှစ် သီတင်းကျွတ်လပြည့်ကျော် ၇ရက် အင်္ဂါနေ့တွင် အိမ်ရှေ့မိဖုရား ဆင်ဖြူရှင်မယ်သည် စကြာမင်းသား အား ဖွားမြင်တော်မူပြီးနောက် ခုနစ်ရက်အကြာ သီတင်းကျွတ်လကွယ်နေ့တွင် ကံတော်ကုန်လေသည်။
ဘိုးတော်ဘုရား (ဘိုးတော်ဦးဝိုင်း)၏ မြစ်တော် စကြာမင်းသားလေးသည် ဘိုးမင်းခေါင်၏ ဘဝဟောင်းပုံရိပ် ဖြစ်သည်ဟုလည်း ဆိုသည်။
စကြာမင်းသားအားဘကြီးတော်မင်း က ကွပ်မျက်စေရန် ပုန်ကန်ရန် ကြံစည်သည်ဟုနန်းမတော်မယ်နုသည်ဂုံးချောခဲ့သည်။
ဘကြီးတော်မင်းတရားကြီး ကိုယ်တော် ကျန်းခန့်တော်မမူသောအခါ နိုင်ငံအုပ်ချုပ်ရေးကို မိဖုရားခေါင်ကြီးနှင့် မောင်တော်စလင်းမြို့စားမင်းသားတို့အား လွဲအပ် ထားခိုက် စကြာမင်းသားလေးကိုထောင်သွင်းအကျဉ်းချစေခဲ့သည်။
ဘကြီးတော်မင်း(စစ်ကိုင်းမင်း)သည် ပထမ အင်္ဂလိပ် - မြန်မာစစ် ပြီးချိန်မှစကာ စိတ်ကျဝေဒနာကို ခံစားနေခဲ့ရသည်(စိတ်မမှန်)ဟု ဆိုသည်။
ထိုအချိန်မှစကာ နန်းတွင်းရေးကို နန်းမတော်မယ်နုနှင့် အစ်ကိုဖြစ်သူ စလင်းမင်းသားကြီးမောင်အို တို့ကချယ်လှယ်ခဲ့ကြသည်။
နန်းမတော်မယ်နုနှင့် အစ်ကိုဖြစ်သူ စလင်းမင်းသားကြီးမောင်အို တို့ကပြိုင်ဘက်ဟု ယူဆသူများကို သတ်ဖြတ်ခဲ့ကြသည်။
သာယာဝတီမင်းသည် ရွှေထီးရွှေနန်းကို သိမ်းမြန်းတော်မူပြီးလျှင်နောင်တော်မင်း တရားကြီးကိုလည်း နှလုံးတော်မပင်ပန်းစေရဘဲ မဟာသကျသီဟဘုရားအနီးရှိအိမ်ဖြူတော်နှင့်ထား၍ ခမည်းတော်ကဲ့သို့ စောင့်ရှောက်တော်မူသည်။
၁၂ဝဝ ပြည့်နှစ်တံခူးလတွင် တူတော် စကြာမင်းသား မသင့်သောအကြံပြုကြောင်း ထီးနန်းကြံစည်ကြောင်းသံသယရှိသဖြင့်ထုံးစံနှင့်အညီရေတွင်ဖျောက်တော်မူသည်။
မြန်မာ့စွယ်စုံကျမ်း၊ အတွဲ(၈) ကိုးကား Category:ကုန်းဘောင်ခေတ် Category:ကုန်းဘောင် မင်းဆက်။
နယ်စည်းမထားဆရာဝန်များအဖွဲ့ (; MSF) သည် နိုင်ငံတကာ လွတ်လပ်သော လူသားချင်း နားလည် စာနာ ထောက်ထားခြင်းကို အခြေခံသော ကျန်းမာရေးဆိုင်ရာ အကူအညီပေးသော အဖွဲ့ဖြစ်ပြီး အရေးပေါ် ကျန်းမာရေးစောင့်ရှောက်မှုများကို လက်နက်ကိုင်ပဋိပက္ခများ၊ သဘာဝကပ်ဘေးဒဏ်၊ လူသားတို့ကြောင့် ဖြစ်သော ဘေးအန္တရာယ်နှင့် စစ်ဘေးဒဏ်တို့ကြောင့် အတိဒုက္ခ ရောက်နေသည့်သူများထံ ကူညီပေးသည်။
၎င်းသည် ကမ္ဘာ့နိုင်ငံပေါင်း ၆၀ ကျော်တွင် ကျန်းမာရေးစောင့်ရှောက်မှုများ ပေးလျက်ရှိသည်။
သမိုင်းကြောင်း ပြင်သစ်နိုင်ငံမှ ဆရာဝန်များနှင့် သတင်းထောက်များ ပူးပေါင်းပြီး ၁၉၇၁ ခုနှစ်တွင် MSF အဖွဲ့ကို စတင် တည်ထောင်ခဲ့သည်။
ယခုအခါ ကမ္ဘာအနှံ့ MSF ဝန်ထမ်းပေါင်း ၃၀,ဝ၀ဝ ကျော်မှ ကျန်းမာရေးစောင့်ရှောက်မှု မရရှိဘဲ လျစ်လျူရှူခံထားရသူများ၊ သဘာဝဘေးအန္တရာယ်များမှ ကျရောက်သည့် ကပ်ရောဂါဆိုးများ၏ဒဏ်မှ လွတ်မြောက်လာသည့်သူများ၊ အာဟာရ ချို့တဲ့နေသူများနှင့် လက်နက်ကိုင် ပဋိပက္ခများကြောင့် ထွက်ပြေးတိမ်းရှောင်နေရသူများထံ ကူညီထောက်ပံ့ရေးပစ္စည်းများကို ပို့ဆောင်ပေးနေပါသည်။
အရေးပေါ်အခြေအနေများ ဖြစ်ပွားပြီးနောက် MSF အနေဖြင့် လိုအပ်သည့် ကျန်းမာရေးစောင့်ရှောက်မှုများ ဆောင်ရွက်နိုင်ရန် ဆေးရုံ၊ ဆေးခန်းများ ပြန်လည်ထူထောင်ကာ လည်ပတ်စေပြီး ခွဲစိတ်ကုသမှုများ ဆောင်ရွက်ပေးခြင်း၊ ကူးစက်ရောဂါများကို တိုက်ဖျက်ခြင်း၊ ကာကွယ်ဆေးထိုး/ တိုက်ကျွေးခြင်း လှုံ့ဆော်မှုများနှင့် အာဟာရချို့တဲ့သော ကလေးငယ်များအတွက် အာဟာရထောက်ပံ့ရေးဌာနများ ဖွင့်လှစ်ပေးခြင်းတို့အပြင် စိတ်ကျန်းမာရေး ထောက်ပံ့ပေးမှုများလည်း ပြုလုပ်ခဲ့သည်။
MSF မှ ရေတွင်းများတူးဖော်ပေးပြီး သောက်သုံးရေသန့်ရရှိရေး ဆောင်ရွက်ပေးခဲ့သလို အသုံးအဆောင်ပစ္စည်းများအနေဖြင့် ခြုံစောင်များ၊ ပလတ်စတစ်အစများနှင့် အခြား အခြေခံ မရှိမဖြစ် လိုအပ်သည့် ပစ္စည်းကိရိယာများကိုလည်း ဖြည့်ဆည်းပေးခဲ့သည်။
ကာလရှည် စီမံကိန်းအဖြစ် MSF မှ ကူးစက်လွယ်သည့် ရောဂါများဖြစ်သော တီဘီရောဂါ၊ Kala Azar နှင့် Sleeping Sickness ကဲ့သို့သော အာဖရိကတွင်ဖြစ်ပွားလေ့ရှိပြီး ပိုးမွှားများ ကိုက်ခဲခံရပြီးနောက် အသက်သေဆုံးသည်အထိ ဖြစ်ပွားနိုင်သော အဖျားရောဂါတစ်မျိုး၊ အိတ်ချ်အိုင်ဗွီ/ အေအိုင်ဒီအက်စ် ကဲ့သို့သော လူနာများကို ပြုစုကုသပေးခဲ့သလို လမ်းပေါ်ရှိ လေလွင့် ကလေးငယ်များ၏ ကျန်းမာရေးနှင့် စိတ်ကျန်းမာရေး စောင့်ရှောက်မှုများကိုလည်း ဆောင်ရွက်ပေးခဲ့သည်။
MSF မှ လွတ်လပ်သော ဘက်လိုက်ခြင်း မရှိသည့် အကူအညီများကို အမှန်တကယ် လိုအပ်နေသူများထံ ပို့ဆောင်ပေးနေပါသည်။